রুজভেল্ট বিশ্ববিদ্যালয়

রুজভেল্ট বিশ্ববিদ্যালয় হলো একটি বেসরকারি বিশ্ববিদ্যালয় যার ক্যাম্পাস শিকাগো এবং ইলিনয়ের শাউমবার্গে অবস্থিত। ১৯৪৫ সালে প্রতিষ্ঠিত, এই বিশ্ববিদ্যালয়ের নামকরণ করা হয়েছিল মার্কিন যুক্তরাষ্ট্রের রাষ্ট্রপতি ফ্র্যাঙ্কলিন ডেলানো রুজভেল্ট এবং ফার্স্ট লেডি এলিনর রুজভেল্টের সম্মানে। বিশ্ববিদ্যালয়টি তার স্নাতক এবং স্নাতকোত্তর প্রোগ্রামের মধ্যে প্রায় ৪,০০০ শিক্ষার্থীকে ভর্তি করে। রুজভেল্টে শিকাগো কলেজ অফ পারফর্মিং আর্টস অবস্থিত। বিশ্ববিদ্যালয়ের নতুন একাডেমিক ভবন, ওয়াবাশ, শিকাগোর ডাউনটাউনের দ্য লুপে অবস্থিত। এটি শিকাগোর সবচেয়ে উঁচু শিক্ষা ভবন, মার্কিন যুক্তরাষ্ট্রের দ্বিতীয় সর্বোচ্চ শিক্ষা ভবন এবং বিশ্বের চতুর্থ বৃহত্তম শিক্ষা কমপ্লেক্স। তথ্যসূত্র